Livonia Ricky Guing

Livonia Ricky Guing (lahir 19 Februari 1991) merupakan seorang pelakon, model dan pengacara wanita Malaysia. Beliau merupakan juara rancangan realiti TV, Pilih Kasih musim kedua pada 2011.

Kehidupan awal
Beliau dilahirkan pada 19 Februari 1991 di Kuching, Sarawak dan mempunyai adik-beradik seramai lima orang, beliau ialah anak ketiga dalam keluarganya dan berketurunan Bidayuh. Beliau dinamakan sempena sebuah bandar dengan nama sama yang terletak di Michigan, Amerika Syarikat. Livonia merupakan graduan jurusan Sains Kulinari di Universiti Teknologi MARA kampus Kota Samarahan.

Kerjaya
Livonia memulakan kerjaya peragaan dengan menyertai beberapa pertandingan ratu cantik termasuk Miss Malaysia Earth, Miss Universe dan Miss Tourism Queen Inernational. Beliau juga pernah menyertai Pertandingan Ratu Cantik Borneo 2009.

Bakat Livonia mula dikesan oleh pelakon, Rosyam Nor apabila beliau menjadi salah seorang daripada 16 finalis rancangan pencarian bakat baharu bidang lakonan, Pilih Kasih musim kedua, yang turut disertai oleh Jay Iswazir, Bil Azali, Cristina Suzanne dan Lia Natalia. Dengan jumlah undian sebanyak 26.6 peratus, beliau dinobatkan sebagai juara sekaligus menewaskan enam finalis lain.

Beliau mendapat kejayaan meluas dalam bidang lakonan menerusi watak sebagai Violet dalam drama adaptasi novel Isteri Tuan Ihsan yang dianggap sebagai pembakar semangat kepadanya dalam bidang lakonan. Kerjaya filem Livonia bermula pada 2017 setelah menerima tawaran dari pengarah Yusof Kelana, bagi membintangi filem biografi, Kanang anak Langkau: The Iban Warrior yang ditayangkan pada 16 Mac; beliau memegang watak sebagai Helan Latai anak Intie.

Filemografi

Filem

Drama

Telefilem

Televisyen

Pencapaian

Rujukan

Pautan luar
 

Kelahiran 1991
Orang hidup
Orang dari Sarawak
Roman Katolik Malaysia
Pelakon wanita Malaysia
Pelakon wanita Malaysia abad ke-21
Pelakon televisyen Malaysia
Pelakon filem Malaysia
Pengacara televisyen Malaysia
Pengacara wanita Malaysia
Peragawati Malaysia
Alumni Universiti Teknologi MARA
Peserta Pilih Kasih
Orang Malaysia berketurunan Bidayuh